CELEX: 32015D1119(01)
Language: el
Date: 2015-11-03 00:00:00
Title: Απόφαση της Επιτροπής, της 3ης Νοεμβρίου 2015, για τη θέση που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, όσον αφορά απόφαση του συμβουλίου σταθεροποίησης και σύνδεσης για τη θέσπιση του εσωτερικού κανονισμού του

19.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 385/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 3ης Νοεμβρίου 2015
   για τη θέση που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, όσον αφορά απόφαση του συμβουλίου σταθεροποίησης και σύνδεσης για τη θέσπιση του εσωτερικού κανονισμού του
   (2015/C 385/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 3,
   Εκτιμώντας τα ακόλουθα:
   
               (1)
            
            
               Το άρθρο 115 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, («η ΣΣΣ») συγκροτεί συμβούλιο σταθεροποίησης και σύνδεσης.
            
         
               (2)
            
            
               Το άρθρο 116 της συμφωνίας ορίζει ότι το Συμβούλιο σταθεροποίησης και σύνδεσης θεσπίζει τον εσωτερικό του κανονισμό.
            
         
               (3)
            
            
               Το άρθρο 118 της συμφωνίας ορίζει ότι το Συμβούλιο σταθεροποίησης και σύνδεσης επικουρείται από επιτροπή σταθεροποίησης και σύνδεσης («η επιτροπή»).
            
         
               (4)
            
            
               Το άρθρο 118 της συμφωνίας ορίζει επίσης ότι το Συμβούλιο σταθεροποίησης και σύνδεσης, στον εσωτερικό του κανονισμό, καθορίζει τα καθήκοντα της επιτροπής και ότι το Συμβούλιο σταθεροποίησης και σύνδεσης δύναται να εκχωρήσει ορισμένες από τις αρμοδιότητές του στην επιτροπή.
            
         
               (5)
            
            
               Το άρθρο 120 της συμφωνίας προβλέπει ότι το Συμβούλιο σταθεροποίησης και σύνδεσης δύναται να αποφασίσει τη σύσταση άλλων ειδικών επιτροπών ή οργάνων που θα το επικουρούν κατά την εκτέλεση των καθηκόντων του. Επιπλέον, προβλέπει ότι το Συμβούλιο σταθεροποίησης και σύνδεσης, στον εσωτερικό του κανονισμό, καθορίζει τη σύνθεση και τα καθήκοντα των εν λόγω επιτροπών και οργάνων, καθώς και τον τρόπο λειτουργίας τους.
            
         ΑΠΟΦΑΣΙΖΕΙ:
   Άρθρο μόνο
   Η θέση που πρέπει να ληφθεί εξ ονόματος της Ευρωπαϊκής Κοινότητας Ατομικής Ενέργειας στο πλαίσιο του συμβουλίου σταθεροποίησης και σύνδεσης που έχει συσταθεί με το άρθρο 115 της συμφωνίας όσον αφορά απόφαση του εν λόγω συμβουλίου σταθεροποίησης και σύνδεσης για την έκδοση του εσωτερικού κανονισμού του βασίζεται στο σχέδιο απόφασης του συμβουλίου σταθεροποίησης και σύνδεσης, που επισυνάπτεται στην απόφαση (ΕΕ) 2015/1900 του Συμβουλίου, της 5ης Οκτωβρίου 2015, για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σταθεροποίησης και σύνδεσης, το οποίο συγκροτήθηκε με τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, όσον αφορά απόφαση του συμβουλίου σταθεροποίησης και σύνδεσης για τη θέσπιση του εσωτερικού κανονισμού του (1), όπως επισυνάπτεται στην παρούσα απόφαση.
   Στο σχέδιο απόφασης μπορούν να γίνουν αποδεκτές δευτερεύουσας σημασίας τροποποιήσεις χωρίς περαιτέρω απόφαση της Επιτροπής.
   
      Βρυξέλλες, 3 Νοεμβρίου 2015.
      
         
            Για την Επιτροπή
         
         Johannes HAHN
         
            Μέλος της Επιτροπής
         
      
   
   
      (1)  ΕΕ L 277 της 22.10.2015, σ. 17.
   
      ΑΠΌΦΑΣΗ αριθ. 1 ΤΟΥ ΣΥΜΒΟΥΛΊΟΥ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ ΕΕ – ΒΟΣΝΊΑΣ-ΕΡΖΕΓΟΒΊΝΗΣ
      της [ημερομηνία]
      για τη θέσπιση του εσωτερικού κανονισμού του
      ΤΟ ΣΥΜΒΟΥΛΙΟ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
      Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου («η συμφωνία»), και ιδίως τα άρθρα 115, 116, 118 και 120,
      Εκτιμώντας ότι η συμφωνία ετέθη σε ισχύ την 1η Ιουνίου 2015,
      ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      Προεδρία
      Η προεδρία του συμβουλίου σταθεροποίησης και σύνδεσης ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του συμβουλίου σταθεροποίησης και σύνδεσης και λήγει στις 31 Δεκεμβρίου του ιδίου έτους.
      Άρθρο 2
      Συνεδριάσεις
      Το συμβούλιο σταθεροποίησης και σύνδεσης συνεδριάζει σε υπουργικό επίπεδο μία φορά τον χρόνο. Κατόπιν αιτήματος οποιουδήποτε από τα μέρη, και εφόσον τα μέρη συμφωνούν, μπορούν να πραγματοποιούνται έκτακτες συνεδριάσεις του συμβουλίου σταθεροποίησης και σύνδεσης. Εκτός εάν συμφωνηθεί διαφορετικά από τα μέρη, κάθε συνεδρίαση του συμβουλίου σταθεροποίησης και σύνδεσης πραγματοποιείται στον συνήθη χώρο συνεδριάσεων του Συμβουλίου της Ευρωπαϊκής Ένωσης σε ημερομηνία που συμφωνείται και από τα δύο μέρη. Οι συνεδριάσεις του συμβουλίου σταθεροποίησης και σύνδεσης αποφασίζονται από κοινού από τους γραμματείς του συμβουλίου σταθεροποίησης και σύνδεσης σε συμφωνία με τον πρόεδρο.
      Άρθρο 3
      Εκπροσώπηση
      Τα μέλη του συμβουλίου σταθεροποίησης και σύνδεσης μπορούν να εκπροσωπούνται εάν δεν είναι σε θέση να παρευρεθούν. Εάν ένα μέλος επιθυμεί να εκπροσωπηθεί, κοινοποιεί στον πρόεδρο το ονοματεπώνυμο του εκπροσώπου του πριν από τη συγκεκριμένη συνεδρίαση στην οποία πρόκειται να εκπροσωπηθεί. Ο εκπρόσωπος ενός μέλους του συμβουλίου σταθεροποίησης και σύνδεσης ασκεί όλα τα δικαιώματα του συγκεκριμένου μέλους.
      Άρθρο 4
      Αντιπροσωπείες
      Τα μέλη του συμβουλίου σταθεροποίησης και σύνδεσης μπορούν να συνοδεύονται από υπαλλήλους. Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση των αντιπροσωπειών των δύο μερών. Εκπρόσωπος της Ευρωπαϊκής Τράπεζας Επενδύσεων παρευρίσκεται στις συνεδριάσεις του συμβουλίου σταθεροποίησης και σύνδεσης ως παρατηρητής, εφόσον περιλαμβάνονται στην ημερήσια διάταξη θέματα που αφορούν την Τράπεζα. Το συμβούλιο σταθεροποίησης και σύνδεσης μπορεί να προσκαλέσει μη μέλη να παρευρεθούν σε συνεδριάσεις του για να παράσχουν πληροφορίες για συγκεκριμένα θέματα
      Άρθρο 5
      Γραμματεία
      Ένας υπάλληλος της Γενικής Γραμματείας του Συμβουλίου της Ευρωπαϊκής Ένωσης και ένας υπάλληλος της αποστολής της Βοσνίας-Ερζεγοβίνης στην Ευρωπαϊκή Ένωση ενεργούν από κοινού ως γραμματείς του συμβουλίου σταθεροποίησης και σύνδεσης.
      Άρθρο 6
      Αλληλογραφία
      Η αλληλογραφία που απευθύνεται στο συμβούλιο σταθεροποίησης και σύνδεσης αποστέλλεται στον πρόεδρο του συμβουλίου σταθεροποίησης και σύνδεσης στη διεύθυνση της Γενικής Γραμματείας του Συμβουλίου της Ευρωπαϊκής Ένωσης.
      Οι δύο γραμματείς διασφαλίζουν ότι η αλληλογραφία προωθείται στον πρόεδρο του συμβουλίου σταθεροποίησης και σύνδεσης και, όταν κρίνεται σκόπιμο, διαβιβάζεται στα άλλα μέλη του συμβουλίου σταθεροποίησης και σύνδεσης. Η αλληλογραφία που διαβιβάζεται κατ’ αυτόν τον τρόπο απευθύνεται στη Γενική Γραμματεία της Επιτροπής, στην Ευρωπαϊκή Υπηρεσία Εξωτερικής Δράσης, στις μόνιμες αντιπροσωπείες των κρατών μελών και στην αποστολή της Βοσνίας-Ερζεγοβίνης στην Ευρωπαϊκή Ένωση.
      Οι ανακοινώσεις του Προέδρου του συμβουλίου σταθεροποίησης και σύνδεσης αποστέλλονται στους παραλήπτες από τους δύο γραμματείς και διαβιβάζονται, όταν κρίνεται σκόπιμο, στα άλλα μέλη του συμβουλίου σταθεροποίησης και σύνδεσης όπως προσδιορίζεται στο δεύτερο εδάφιο.
      Άρθρο 7
      Δημοσιότητα
      Εκτός αν αποφασιστεί διαφορετικά, οι συνεδριάσεις του συμβουλίου σταθεροποίησης και σύνδεσης δεν διεξάγονται δημοσίως.
      Άρθρο 8
      Ημερήσια διάταξη των συνεδριάσεων
      1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη προωθείται από τους γραμματείς του συμβουλίου σταθεροποίησης και σύνδεσης στις διευθύνσεις που αναφέρονται στο άρθρο 6, το αργότερο 15 ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής στην ημερήσια διάταξη το αργότερο 21 ημέρες πριν από την έναρξη της συνεδρίασης, αν και τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά έγγραφα το αργότερο κατά την ημερομηνία αποστολής της ημερήσιας διάταξης. Η ημερήσια διάταξη εγκρίνεται από το συμβούλιο σταθεροποίησης και σύνδεσης κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εφόσον συμφωνήσουν τα δύο μέρη.
      2.   Ο πρόεδρος δύναται, εφόσον συμφωνούν αμφότερα τα μέρη, να συντομεύσει τις προθεσμίες που αναφέρονται στην παράγραφο 1, λαμβάνοντας υπόψη τις ιδιαιτερότητες κάποιας ειδικής περίπτωσης.
      Άρθρο 9
      Πρακτικά
      Οι δύο γραμματείς συντάσσουν σχέδιο πρακτικών για κάθε συνεδρίαση. Κατά γενικό κανόνα, τα πρακτικά αναφέρουν, για κάθε θέμα της ημερήσιας διάταξης:
      
                  —
               
               
                  τα έγγραφα που υποβλήθηκαν στο συμβούλιο σταθεροποίησης και σύνδεσης,
               
            
                  —
               
               
                  τις δηλώσεις που ζητά να καταχωρισθούν ένα μέλος του συμβουλίου σταθεροποίησης και σύνδεσης,
               
            
                  —
               
               
                  τις αποφάσεις που λαμβάνονται και τις συστάσεις που διατυπώνονται, τις δηλώσεις που συμφωνούνται και τα συμπεράσματα που υιοθετούνται.
               
            Το σχέδιο πρακτικών υποβάλλεται προς έγκριση στο συμβούλιο σταθεροποίησης και σύνδεσης. Τα εγκεκριμένα πρακτικά υπογράφονται από τον πρόεδρο και τους δύο γραμματείς. Τα πρακτικά αρχειοθετούνται στα αρχεία της γενικής γραμματείας του Συμβουλίου της Ευρωπαϊκής Ένωσης, η οποία λειτουργεί ως θεματοφύλακας των εγγράφων της σύνδεσης. Επικυρωμένο αντίγραφο διαβιβάζεται σε καθέναν από τους αποδέκτες που αναφέρονται στο άρθρο 6.
      Άρθρο 10
      Αποφάσεις και συστάσεις
      1.   Το συμβούλιο σταθεροποίησης και σύνδεσης λαμβάνει τις αποφάσεις του και προβαίνει σε συστάσεις με κοινή συμφωνία των μερών. Το συμβούλιο σταθεροποίησης και σύνδεσης μπορεί να λάβει αποφάσεις ή να προβεί σε συστάσεις με γραπτή διαδικασία εφόσον συμφωνούν τα μέρη.
      2.   Οι αποφάσεις και οι συστάσεις του συμβουλίου σταθεροποίησης και σύνδεσης, κατά την έννοια του άρθρου 117 της συμφωνίας, φέρουν τον τίτλο αντιστοίχως «απόφαση» και «σύσταση» ο οποίος συνοδεύεται από αύξοντα αριθμό, την ημερομηνία της έγκρισής τους και περιγραφή του περιεχομένου τους. Οι αποφάσεις και οι συστάσεις του συμβουλίου σταθεροποίησης και σύνδεσης υπογράφονται από τον πρόεδρο και επικυρώνονται από τους δύο γραμματείς. Οι αποφάσεις και οι συστάσεις διαβιβάζονται σε όλους τους παραλήπτες που αναφέρονται στο άρθρο 6. Κάθε μέρος μπορεί να αποφασίσει για τη δημοσίευση των αποφάσεων και των συστάσεων του συμβουλίου σταθεροποίησης και σύνδεσης στην αντίστοιχη επίσημη δημοσίευσή του.
      Άρθρο 11
      Γλώσσες
      Οι επίσημες γλώσσες του συμβουλίου σταθεροποίησης και σύνδεσης είναι οι επίσημες γλώσσες των δύο μερών. Εκτός αν αποφασιστεί διαφορετικά, το συμβούλιο σταθεροποίησης και σύνδεσης βασίζει τις αποφάσεις του σε έγγραφα που έχουν συνταχθεί σε αυτές τις γλώσσες.
      Άρθρο 12
      Δαπάνες
      Η Ευρωπαϊκή Ένωση και η Βοσνία-Ερζεγοβίνη καλύπτουν εκάστη τις δαπάνες που πραγματοποιούν για τη συμμετοχή τους στις συνεδριάσεις του συμβουλίου σταθεροποίησης και σύνδεσης, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά την υλική διοργάνωση των συνεδριάσεων, φέρει το μέρος που φιλοξενεί τις συνεδριάσεις.
      Άρθρο 13
      Επιτροπή σταθεροποίησης και σύνδεσης
      1.   Συστήνεται επιτροπή σταθεροποίησης και σύνδεσης («η επιτροπή») για να επικουρεί το συμβούλιο σταθεροποίησης και σύνδεσης στην άσκηση των καθηκόντων του. Η επιτροπή απαρτίζεται από αντιπροσώπους του Συμβουλίου της Ευρωπαϊκής Ένωσης και αντιπροσώπους της Επιτροπής της Ευρωπαϊκής Ένωσης, αφενός, και από αντιπροσώπους του Συμβουλίου των Υπουργών της Βοσνίας-Ερζεγοβίνης, αφετέρου, κατά κανόνα σε επίπεδο ανώτερων δημόσιων υπαλλήλων.
      2.   Η επιτροπή προετοιμάζει τις συνεδριάσεις και τις εργασίες του συμβουλίου σταθεροποίησης και σύνδεσης, εφαρμόζει τις αποφάσεις του συμβουλίου σταθεροποίησης και σύνδεσης, όταν χρειάζεται, και γενικότερα εγγυάται τη συνέχεια της σχέσης σύνδεσης και την ορθή λειτουργία της συμφωνίας. Εξετάζει κάθε ζήτημα που παραπέμπεται σε αυτήν από το συμβούλιο σταθεροποίησης και σύνδεσης, καθώς και οποιοδήποτε άλλο θέμα ανακύπτει ενδεχομένως κατά την καθημερινή εφαρμογή της συμφωνίας. Η επιτροπή υποβάλλει προτάσεις ή οποιαδήποτε σχέδια αποφάσεων ή συστάσεων προς έγκριση στο συμβούλιο σταθεροποίησης και σύνδεσης.
      3.   Όταν η συμφωνία προβλέπει την υποχρέωση ή τη δυνατότητα διενέργειας διαβουλεύσεων, οι διαβουλεύσεις αυτές μπορεί να πραγματοποιούνται στο πλαίσιο της επιτροπής. Οι διαβουλεύσεις μπορούν να συνεχιστούν στο συμβούλιο σταθεροποίησης και σύνδεσης εφόσον συμφωνούν τα δύο μέρη.
      4.   Ο κανονισμός λειτουργίας της επιτροπής προσαρτάται στην παρούσα απόφαση.
      
         …, ….
         
            
               Για το συμβούλιο σταθεροποίησης και σύνδεσης
            
            
               Ο Πρόεδρος
            
         
      
      
         ΠΑΡΑΡΤΗΜΑ της ΑΠΟΦΑΣΗΣ αριθ. 1 ΤΟΥ ΣΥΜΒΟΥΛΙΟΥ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ – ΒΟΣΝΙΑΣ-ΕΡΖΕΓΟΒΙΝΗΣ
         της [ημερομηνία]
         Εσωτερικός κανονισμός της επιτροπής σταθεροποίησης και σύνδεσης
         Άρθρο 1
         Προεδρία
         Η προεδρία της επιτροπής ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του συμβουλίου σταθεροποίησης και σύνδεσης και λήγει στις 31 Δεκεμβρίου του ιδίου έτους.
         Άρθρο 2
         Συνεδριάσεις
         Η επιτροπή συνέρχεται όποτε το απαιτούν οι περιστάσεις με τη σύμφωνη γνώμη και των δύο μερών. Κάθε συνεδρίαση της επιτροπής πραγματοποιείται κατά την ημερομηνία και στον τόπο που συμφωνείται από τα δύο μέρη. Οι συνεδριάσεις της επιτροπής συγκαλούνται από τον πρόεδρο.
         Άρθρο 3
         Αντιπροσωπείες
         Πριν από κάθε συνεδρίαση, ο πρόεδρος ενημερώνεται για την προβλεπόμενη σύνθεση των αντιπροσωπειών των δύο μερών.
         Άρθρο 4
         Γραμματεία
         Ένας υπάλληλος της Ευρωπαϊκής Επιτροπής και ένας υπάλληλος της Βοσνίας-Ερζεγοβίνης ενεργούν από κοινού ως γραμματείς της επιτροπής. Όλες οι ανακοινώσεις προς και από τον πρόεδρο της επιτροπής στο πλαίσιο της παρούσας απόφασης αποστέλλονται στους γραμματείς της επιτροπής, καθώς και στους γραμματείς και τον πρόεδρο του συμβουλίου σταθεροποίησης και σύνδεσης.
         Άρθρο 5
         Δημοσιότητα
         Οι συνεδριάσεις της επιτροπής δεν είναι δημόσιες, εκτός εάν ληφθεί διαφορετική απόφαση.
         Άρθρο 6
         Ημερήσια διάταξη των συνεδριάσεων
         1.   Ο πρόεδρος καταρτίζει προσωρινή ημερήσια διάταξη για κάθε συνεδρίαση. Η εν λόγω ημερήσια διάταξη διαβιβάζεται από τους γραμματείς της επιτροπής στους αποδέκτες που προσδιορίζονται στο άρθρο 4, το αργότερο 30 εργάσιμες ημέρες πριν από την έναρξη της συνεδρίασης. Η προσωρινή ημερήσια διάταξη περιλαμβάνει τα θέματα για τα οποία υποβλήθηκε στον πρόεδρο αίτηση εγγραφής του στην ημερήσια διάταξη το αργότερο 35 εργάσιμες ημέρες πριν από την έναρξη της συνεδρίασης, αν και τα θέματα εγγράφονται στην προσωρινή ημερήσια διάταξη μόνον εφόσον διαβιβασθούν στους γραμματείς τα σχετικά έγγραφα το αργότερο κατά την ημερομηνία αποστολής της ημερήσιας διάταξης. Η επιτροπή δύναται να ζητήσει από εμπειρογνώμονες να παραστούν στις συνεδριάσεις της για να παράσχουν πληροφορίες όσον αφορά ειδικά θέματα. Η ημερήσια διάταξη εγκρίνεται από την επιτροπή κατά την έναρξη κάθε συνεδρίασης. Μπορεί να εγγραφεί στην ημερήσια διάταξη θέμα εκτός από αυτά που περιλαμβάνονται στην προσωρινή διάταξη, εφόσον συμφωνήσουν τα δύο μέρη.
         2.   Ο πρόεδρος δύναται, εφόσον συμφωνούν αμφότερα τα μέρη, να συντομεύσει τις προθεσμίες που αναφέρονται στην παράγραφο 1, λαμβάνοντας υπόψη τις ιδιαιτερότητες κάποιας ειδικής περίπτωσης.
         Άρθρο 7
         Πρακτικά
         Για κάθε συνεδρίαση τηρούνται πρακτικά, τα οποία έχουν ως βάση την εκ μέρους του Προέδρου σύνοψη των συμπερασμάτων στα οποία κατέληξε η επιτροπή. Μετά την έγκρισή τους από την επιτροπή, τα πρακτικά υπογράφονται από τον πρόεδρο και τους δύο γραμματείς και αρχειοθετούνται από τα δύο μέρη. Αντίγραφο των πρακτικών διαβιβάζεται σε καθέναν από τους αποδέκτες που αναφέρονται στο άρθρο 4.
         Άρθρο 8
         Αποφάσεις και συστάσεις
         Στις ειδικές περιπτώσεις που η επιτροπή εξουσιοδοτείται από το συμβούλιο σταθεροποίησης και σύνδεσης, δυνάμει του άρθρου 118 της συμφωνίας, να λάβει αποφάσεις ή να προβεί σε συστάσεις, οι εν λόγω πράξεις φέρουν αντίστοιχα τον τίτλο «απόφαση» και «σύσταση», ο οποίος συνοδεύεται από αύξοντα αριθμό, την ημερομηνία έγκρισής τους και περιγραφή του περιεχομένου τους. Οι αποφάσεις και οι συστάσεις υιοθετούνται κατόπιν κοινής συμφωνίας μεταξύ των μερών. Η επιτροπή μπορεί να λάβει αποφάσεις ή να προβεί σε συστάσεις με γραπτή διαδικασία, εφόσον συμφωνούν αμφότερα τα μέρη. Οι αποφάσεις και οι συστάσεις της επιτροπής υπογράφονται από τον πρόεδρο, επικυρώνονται από τους δύο γραμματείς και διαβιβάζονται στους αποδέκτες που αναφέρονται στο άρθρο 4. Κάθε μέρος μπορεί να αποφασίσει τη δημοσίευση των αποφάσεων και των συστάσεων της επιτροπής στην επίσημη εφημερίδα του.
         Άρθρο 9
         Δαπάνες
         Η Ευρωπαϊκή Ένωση και η Βοσνία-Ερζεγοβίνη καλύπτουν εκάστη τις δαπάνες που πραγματοποιούν για τη συμμετοχή τους στις συνεδριάσεις της επιτροπής, τόσο όσον αφορά τα έξοδα προσωπικού, ταξιδιού και διαμονής όσο και τα έξοδα ταχυδρομείου και τηλεπικοινωνιών. Τις δαπάνες για τη διερμηνεία κατά τις συνεδριάσεις, τη μετάφραση και την αναπαραγωγή των εγγράφων, καθώς και κάθε άλλη δαπάνη που αφορά την υλική διοργάνωση των συνεδριάσεων, φέρει το μέρος που φιλοξενεί τις συνεδριάσεις.
         Άρθρο 10
         Υποεπιτροπές και ειδικές ομάδες
         Η επιτροπή μπορεί να συστήσει υποεπιτροπές ή ειδικές ομάδες οι οποίες εργάζονται υπό την εποπτεία της. Οι ομάδες αυτές υποβάλλουν έκθεση στην επιτροπή έπειτα από κάθε συνεδρίασή τους. Η επιτροπή μπορεί να αποφασίσει να καταργήσει υφιστάμενες υποεπιτροπές ή ομάδες, να καθορίσει ή να τροποποιήσει τις αρμοδιότητες τους ή να συστήσει άλλες υποεπιτροπές ή ομάδες που θα την επικουρούν στην εκτέλεση των καθηκόντων της. Αυτές οι υποεπιτροπές και ομάδες δεν έχουν εξουσία λήψης αποφάσεων.
      
   
   
      ΠΑΡΑΡΤΗΜΑ
      προς ενημέρωση της Επιτροπής
      ΣΧΕΔΙΟ
      
         ΑΠΌΦΑΣΗ αριθ. 1/2015 ΤΗΣ ΕΠΙΤΡΟΠΉΣ ΣΤΑΘΕΡΟΠΟΊΗΣΗΣ ΚΑΙ ΣΫΝΔΕΣΗΣ ΕΕ – ΒΟΣΝΊΑΣ-ΕΡΖΕΓΟΒΊΝΗΣ
         της […] 2015
         για τη σύσταση υποεπιτροπών και ειδικών ομάδων
         Η ΕΠΙΤΡΟΠΗ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ,
         Έχοντας υπόψη τη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Βοσνίας-Ερζεγοβίνης, αφετέρου, και ιδίως το άρθρο 119,
         Έχοντας υπόψη τον εσωτερικό κανονισμό της, και ιδίως το άρθρο 10,
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         Άρθρο μόνο
         Συγκροτούνται οι υποεπιτροπές και οι ειδικές ομάδες που απαριθμούνται στο παράρτημα I. Οι αρμοδιότητές τους προσδιορίζονται στο παράρτημα II.
         
            … (τόπος) …, (ημερομηνία) 2015.
            
               
                  Για την επιτροπή σταθεροποίησης και σύνδεσης
               
               
                  Ο Πρόεδρος
               
            
         
      
      
         ΠΑΡΑΡΤΗΜΑ I
         ΣΥΜΦΩΝΙΑ ΣΤΑΘΕΡΟΠΟΙΗΣΗΣ ΚΑΙ ΣΥΝΔΕΣΗΣ ΕΕ – ΒΟΣΝΙΑΣ-ΕΡΖΕΓΟΒΙΝΗΣ
         
            Διάρθρωση υποεπιτροπών κατά τομέα
         
         
                     Τίτλος
                  
                  
                     Αντικείμενο
                  
                  
                     Άρθρο της ΣΣΣ
                  
               
                     
                                 1.
                              
                              
                                 Εμπόριο, Βιομηχανία, Τελωνεία και Φορολογία
                              
                           
                  
                     Ελεύθερη κυκλοφορία των εμπορευμάτων
                  
                  
                     Άρθρο 18
                  
               
                     Βιομηχανικά προϊόντα
                  
                  
                     Άρθρα 19-23
                  
               
                     Εμπορικά θέματα
                  
                  
                     Άρθρα 32-46
                  
               
                     Τυποποίηση, μετρολογία διαπίστευση, πιστοποίηση, αξιολόγηση της πιστότητας, και επιτήρηση της αγοράς
                  
                  
                     Άρθρο 75
                  
               
                     Βιομηχανική συνεργασία
                  
                  
                     Άρθρο 92
                  
               
                     ΜΜΕ
                  
                  
                     Άρθρο 93
                  
               
                     Τουρισμός
                  
                  
                     Άρθρο 94
                  
               
                     Τελωνεία
                  
                  
                     Άρθρο 97
                  
               
                     Φορολογία
                  
                  
                     Άρθρο 98
                  
               
                     Κανόνες καταγωγής
                  
                  
                     Πρωτόκολλο αριθ. 2
                  
               
                     Διοικητική βοήθεια στον τελωνειακό τομέα
                  
                  
                     Πρωτόκολλο αριθ. 5
                  
               
                     
                                 2.
                              
                              
                                 Γεωργία και αλιεία
                              
                           
                  
                     Γεωργικά προϊόντα υπό την ευρεία έννοια
                  
                  
                     Άρθρο 24, άρθρο 26 παράγραφοι 1 και 2, άρθρο 29, άρθρο 30 και άρθρο 33
                  
               
                     Γεωργικά προϊόντα υπό τη στενή έννοια
                  
                  
                     Άρθρο 27 παράγραφοι 1, 2 και 4.
                  
               
                     Προϊόντα αλιείας
                  
                  
                     Άρθρα 26 και 28
                  
               
                     Μεταποιημένα γεωργικά προϊόντα
                  
                  
                     Άρθρο 25, πρωτόκολλο 1
                  
               
                     Οίνος
                  
                  
                     Άρθρο 27 παράγραφος 5 και πρωτόκολλο 7
                  
               
                     Προστασία των γεωγραφικών ενδείξεων των γεωργικών προϊόντων, των προϊόντων της αλιείας και τροφίμων άλλων εκτός των οίνων και των αλκοολούχων ποτών
                  
                  
                     Άρθρο 31
                  
               
                     Γεωργία και βιομηχανία μεταποίησης γεωργικών προϊόντων, κτηνιατρικά και φυτοϋγειονομικά θέματα
                  
                  
                     Άρθρο 95
                  
               
                     Συνεργασία στον τομέα της αλιείας
                  
                  
                     Άρθρο 96
                  
               
                     Ασφάλεια τροφίμων
                  
                  
                     Άρθρο 95
                  
               
                     
                                 3.
                              
                              
                                 Εσωτερική αγορά και ανταγωνισμός
                              
                           
                  
                     Δικαίωμα εγκατάστασης
                  
                  
                     Άρθρα 50-56
                  
               
                     Παροχή υπηρεσιών
                  
                  
                     Άρθρα 57-59
                  
               
                     Άλλα θέματα που σχετίζονται με τον τίτλο V της ΣΣΣ
                  
                  
                     Άρθρα 63-69
                  
               
                     Προσέγγιση των νομοθεσιών και εφαρμογή του νόμου
                  
                  
                     Άρθρο 70
                  
               
                     Ανταγωνισμός
                  
                  
                     Άρθρα 71-72,
                     πρωτόκολλο αριθ. 4
                  
               
                     Πνευματική, βιομηχανική και εμπορική ιδιοκτησία
                  
                  
                     Άρθρο 73
                  
               
                     Δημόσιες συμβάσεις
                  
                  
                     Άρθρο 74
                  
               
                     Τραπεζικές, ασφαλιστικές και άλλες χρηματοπιστωτικές υπηρεσίες
                  
                  
                     Άρθρο 89
                  
               
                     Προστασία των καταναλωτών
                  
                  
                     Άρθρο 76
                  
               
                     Δημόσια υγεία
                  
                  
                      
                  
               
                     
                                 4.
                              
                              
                                 Οικονομικές και χρηματοδοτικές υποθέσεις και στατιστικά στοιχεία
                              
                           
                  
                     Κινήσεις κεφαλαίων και πληρωμές
                  
                  
                     Άρθρα 60-62
                  
               
                     Οικονομική πολιτική
                  
                  
                     Άρθρο 87
                  
               
                     Στατιστική συνεργασία
                  
                  
                     Άρθρο 88
                  
               
                     Προώθηση και προστασία των επενδύσεων
                  
                  
                     Άρθρο 91
                  
               
                     Χρηματοδοτική συνεργασία
                  
                  
                     Άρθρα 112-114
                  
               
                     
                                 5.
                              
                              
                                 Δικαιοσύνη, ελευθερία και ασφάλεια
                              
                           
                  
                     Δικαστικό σύστημα και θεμελιώδη δικαιώματα, συμπεριλαμβανομένης της καταπολέμησης των διακρίσεων
                  
                  
                     Άρθρο 78
                  
               
                     Αστυνομική συνεργασία και δικαστική συνεργασία
                  
                  
                     Άρθρο 78
                  
               
                     Κράτος δικαίου
                  
                  
                     Άρθρο 78
                  
               
                     Προστασία δεδομένων
                  
                  
                     Άρθρο 79
                  
               
                     Θεωρήσεις, συνοριακός έλεγχος, άσυλο και μετανάστευση
                  
                  
                     Άρθρο 80
                  
               
                     Παράτυπη μετανάστευση και επανεισδοχή
                  
                  
                     Άρθρο 81
                  
               
                     Νομιμοποίηση εσόδων από παράνομες δραστηριότητες
                  
                  
                     Άρθρο 82
                  
               
                     Ναρκωτικά
                  
                  
                     Άρθρο 83
                  
               
                     Καταπολέμηση της τρομοκρατίας
                  
                  
                     Άρθρο 85
                  
               
                     Εγκληματική δραστηριότητα και άλλες παράνομες δραστηριότητες
                  
                  
                     Άρθρο 84
                  
               
                     
                                 6.
                              
                              
                                 Καινοτομία, κοινωνία της πληροφορίας και κοινωνική πολιτική
                              
                           
                  
                     Διακίνηση εργαζομένων
                  
                  
                     Άρθρα 47-49
                  
               
                     Συνθήκες εργασίας και ισότητα ευκαιριών
                  
                  
                     Άρθρο 77
                  
               
                     Κοινωνική συνεργασία
                  
                  
                     Άρθρο 99
                  
               
                     Εκπαίδευση και κατάρτιση
                  
                  
                     Άρθρο 100
                  
               
                     Πολιτιστική συνεργασία
                  
                  
                     Άρθρο 101
                  
               
                     Πληροφόρηση και επικοινωνία
                  
                  
                     Άρθρο 105
                  
               
                     Συνεργασία στον οπτικοακουστικό τομέα
                  
                  
                     Άρθρο 102
                  
               
                     Δίκτυα και υπηρεσίες ηλεκτρονικών επικοινωνιών
                  
                  
                     Άρθρο 104
                  
               
                     Κοινωνία της πληροφορίας
                  
                  
                     Άρθρο 103
                  
               
                     Έρευνα και τεχνολογική ανάπτυξη
                  
                  
                     Άρθρο 109
                  
               
                     
                                 7.
                              
                              
                                 Μεταφορές, ενέργεια, περιβάλλον, και περιφερειακή ανάπτυξη (1)
                                 
                              
                           
                  
                     Μεταφορές
                  
                  
                     Άρθρα 53, 59 και 106 και πρωτόκολλο 3
                  
               
                     Ενέργεια
                  
                  
                     Άρθρο 107
                  
               
                     Πυρηνική ασφάλεια
                  
                  
                     Άρθρο 107
                  
               
                     Περιβάλλον
                  
                  
                     Άρθρο 108
                  
               
                     Κλιματική αλλαγή
                  
                  
                     Άρθρο 108
                  
               
                     Πολιτική προστασία
                  
                  
                     Άρθρο 108
                  
               
                     Περιφερειακή και τοπική ανάπτυξη
                  
                  
                     110
                  
               
            
         
            Δομή των ειδικών ομάδων
         
         
                     Τίτλος
                  
                  
                     Αντικείμενο
                  
                  
                     Άρθρο της ΣΣΣ
                  
               
                     Ειδική ομάδα για τη μεταρρύθμιση της δημόσιας διοίκησης
                  
                  
                     Μεταρρύθμιση της δημόσιας διοίκησης
                  
                  
                     Τίτλος VI Προσέγγιση των νομοθεσιών και επιβολή των νόμων, άρθρο 70 και τίτλος VII, Δικαιοσύνη και εσωτερικές υποθέσεις, άρθρα 78 και 111
                  
               
      
         ΠΑΡΑΡΤΗΜΑ II
         ΑΡΜΟΔΙΟΤΗΤΕΣ ΤΩΝ ΥΠΟΕΠΙΤΡΟΠΩΝ ΚΑΙ ΕΙΔΙΚΩΝ ΟΜΑΔΩΝ ΤΗΣ ΕΕ – ΒΟΣΝΙΑΣ-ΕΡΖΕΓΟΒΙΝΗΣ
         
            Σύνθεση και προεδρία
         
         Οι υποεπιτροπές και η ειδική ομάδα για τη μεταρρύθμιση της δημόσιας διοίκησης (ΜΔΔ) απαρτίζεται από εκπροσώπους της Ευρωπαϊκής Επιτροπής και της κυβέρνησης της Βοσνίας-Ερζεγοβίνης. Την προεδρία ασκούν εναλλάξ τα δύο μέρη. Τα κράτη μέλη ενημερώνονται και καλούνται στις συνεδριάσεις των υποεπιτροπών και της ειδικής ομάδας για τη ΜΔΔ.
         
            Γραμματεία
         
         Ένας υπάλληλος της Ευρωπαϊκής Επιτροπής και ένας υπάλληλος της κυβέρνησης της Βοσνίας-Ερζεγοβίνης ασκούν από κοινού καθήκοντα γραμματέα των υποεπιτροπών και της ειδικής ομάδας για τη ΜΔΔ.
         Όλες οι ανακοινώσεις που αφορούν τις υποεπιτροπές διαβιβάζονται στους γραμματείς της σχετικής υποεπιτροπής και της ειδικής ομάδας για τη ΜΔΔ.
         
            Συνεδριάσεις
         
         Οι υποεπιτροπές και η ειδική ομάδα για τη ΜΔΔ συνεδριάζουν κάθε φορά που το απαιτούν οι περιστάσεις, με τη σύμφωνη γνώμη και των δύο μερών. Κάθε συνεδρίαση των υποεπιτροπών ή της ειδικής ομάδας για τη ΜΔΔ πραγματοποιούνται σε ημερομηνία και τόπο που συμφωνούνται και από τα δύο μέρη.
         Εφόσον συμφωνούν και τα δύο μέρη, οι υποεπιτροπές και η ειδική ομάδα για τη ΜΔΔ μπορούν να προσκαλούν εμπειρογνώμονες στις συνεδριάσεις τους για να παράσχουν τις ειδικές πληροφορίες που τους ζητούνται.
         
            Ημερήσια διάταξη και δικαιολογητικά έγγραφα
         
         Ο πρόεδρος και οι γραμματείς καταρτίζουν προσωρινή ημερήσια διάταξη για κάθε συνεδρίαση, το αργότερο 30 εργάσιμες ημέρες πριν από την έναρξη της συνεδρίασης.
         Η προσωρινή ημερήσια διάταξη περιλαμβάνει τα σημεία των οποίων ζητήθηκε η εγγραφή από τους γραμματείς το αργότερο 35 εργάσιμες ημέρες πριν από την έναρξη της συνεδρίασης.
         Μετά τη συμφωνία για την προσωρινή ημερήσια διάταξη κάθε συνεδρίασης, το αργότερο 10 εργάσιμες ημέρες πριν από την έναρξη της συνεδρίασης ο γραμματέας της Βοσνίας-Ερζεγοβίνης υποβάλλει στον γραμματέα της Ευρωπαϊκής Επιτροπής την απαραίτητη γραπτή τεκμηρίωση, σύμφωνα με τα στοιχεία που συμφωνήθηκαν στην προσωρινή ημερήσια διάταξη.
         Σε περίπτωση μη τήρησης της προθεσμίας που αναφέρεται στην παράγραφο 3, η συνεδρίαση ακυρώνεται αυτομάτως χωρίς περαιτέρω ειδοποίηση.
         
            Αντικείμενο
         
         Οι υποεπιτροπές συζητούν θέματα που εμπίπτουν στους τομείς της ΣΣΣ, όπως αναφέρονται στη διάρθρωση των υποεπιτροπών κατά τομέα. Η πρόοδος που σημειώνεται όσον αφορά την προσέγγιση και την εφαρμογή της νομοθεσίας θα αξιολογείται για κάθε επιμέρους τομέα. Οι υποεπιτροπές εξετάζουν όλα τα προβλήματα που ενδέχεται να ανακύψουν στους τομείς αρμοδιότητάς τους και προτείνουν πιθανά μέτρα για την αντιμετώπισή τους.
         Οι υποεπιτροπές χρησιμεύουν επίσης ως φόρουμ για την παροχή περαιτέρω διευκρινίσεων σχετικά με το κεκτημένο και εξετάζουν την πρόοδο που σημειώνει η Βοσνία-Ερζεγοβίνη σε ό,τι αφορά την εναρμόνιση με το κεκτημένο, σύμφωνα με τις δεσμεύσεις που έχουν αναληφθεί στο πλαίσιο της ΣΣΣ.
         Η ειδική ομάδα για τη ΜΔΔ συζητά θέματα που αφορούν τη μεταρρύθμιση της δημόσιας διοίκησης και προτείνει πιθανά μέτρα για την αντιμετώπισή τους.
         
            Πρακτικά
         
         Για κάθε συνεδρίαση τηρούνται και εγκρίνονται πρακτικά. Αντίγραφο των πρακτικών διαβιβάζεται από τον γραμματέα της υποεπιτροπής ή της ειδικής ομάδας για τη ΜΔΔ στον γραμματέα της επιτροπής.
         
            Δημοσιότητα
         
         Εκτός αν αποφασιστεί διαφορετικά, οι συνεδριάσεις των υποεπιτροπών και της ειδικής ομάδας για τη ΜΔΔ δεν είναι δημόσιες.
      
      
         (1)  Για την εφαρμογή του πρωτοκόλλου 3 της ΣΣΣ, η υποεπιτροπή αυτή ενεργεί ως η ειδική υποεπιτροπή που προβλέπεται στο άρθρο 21 του παρόντος πρωτοκόλλου.